Gerbrand van den Eeckhout

Gerbrand van den Eeckhout (twieled fid-19 ta' Awwissu 1621 – miet fid-29 ta' Settembru 1674)Liedtke, W. (2007) Dutch Paintings in The Metropolitan Museum of Art, p. 185. kien pittur tal-Epoka tad-Deheb Olandiża u student favorit ta' Rembrandt.Robinson, William W. (2016). Drawings from the age of Bruegel, Rubens, and Rembrandt: Highlights from the collection of the Harvard Art Museums. Cambridge, Mass.: Harvard Art Museums. p. 119. ISBN 9780300208047. Huwa kien ukoll intaljatur, inċiżur, poeta dilettant, kollezzjonista u konsulent tal-arti.

 Bijografija 
Gerbrand twieled f'Amsterdam, iben ġojjellier, Mennonita li ħarab wara l-1585 minn Anversa lejn it-Tramuntana. Fl-1631 ommu mietet. It-tieni mara ta' missieru kienet Cornelia Dedel, bint il-fundatur tal-kamra ta' Delft tal-Kumpanija Olandiża tal-Lvant tal-Indja.

Arnold Houbraken jirrakkonta li Van den Eeckhout kien student ta' Rembrandt. Kien student ma' Ferdinand Bol, Nicolaes Maes u Govert Flinck, iżda kien meqjus inferjuri għalihom bħala ħila u esperjenza; f'qasir żmien tant irnexxielu jitgħallem minn Rembrandt li l-pitturi tiegħu ġew konfużi ma' dawk tal-imgħallem tiegħu.Chisholm, Hugh, ed. (1911). "Eeckhout, Gerbrand van den". Encyclopædia Britannica. Vol. 9 (11th ed.). Cambridge University Press.

Eeckhout ma jaqbadx u sempliċement jikkopja s-suġġetti; jieħu wkoll l-għamliet, il-figuri, l-ilbies Lhudi u l-effetti pittoreski tal-imgħallem tiegħu. Diffiċli tagħti ġudizzju preċiż dwar il-kwalitajiet ta' Eeckhout fil-bidu tal-karriera tiegħu. L-iżjed opri bikrin tiegħu x'aktarx li kienu dawk fejn għamel l-iżjed riproduzzjonijiet fidili tax-xogħlijiet partikolari ta' Rembrandt. B'mod esklużiv, ix-xogħol tiegħu fih sfumatura ta' aħdar fid-dellijiet li jxekkel l-armonija tal-opra, kif ukoll varjetà ta' sfumaturi li jistonaw, fuq superfiċe uniformi u daqqa tal-pinzell iktar veloċi milli sottili.

Eeckhout issieħeb kmieni fix-Xirka ta' Amsterdam. Meta kiber, Eeckhout kellu suċċess l-iktar fir-ritratti, pereżempju ta' Isaac Commelin (qabel identifikat bħala ritratt tal-istoriku Olfert Dapper (1669)), fil-kollezzjoni Städel fi Frankfurt. Eeckhout okkażjonalment varja l-istil tiegħu. Huwa segwa lil Gerard ter Borch f'Gambling Soldiers, fi Stafford House, u Soldiers' Merrymaking, fil-kollezzjoni tal-Markiża ta' Bute. Fost l-aqwa xogħlijiet ta' Eeckhout insibu Kristu fit-Tempju (1662), fi Munich, il-Ġermanja, u Haman u Mordecai tal-1665, f'Luton House.
daqsminuri|259x259px|Viżjoni ta' Cornelius iċ-Ċenturjun (1664)
Eeckhout, li qatt ma żżewweġ, kien apprezzat ukoll bħala midħla tal-arti, u kien jingwala mal-poeti u max-xjenzati. Lejn l-aħħar ta' ħajtu kien qed jgħix ma' oħtu tar-rispett, armla, f'Herengracht, f'parti prestiġjuża ħafna tal-kanal. Huwa miet f'Amsterdam.

 Għażla ta' Xogħlijiet 

 Il-Kontinenza ta' Scipio, fir-Rijksmuseum, Amsterdam, in-Netherlands
 Iżakk Ibierek lil Ġakobb, fil-Metropolitan Museum of Art, l-Istati Uniti
 Qawmien mill-Mewt ta' Bint Jairus, fil-mużew ta' Berlin, il-Ġermanja
 Preżentazzjoni fit-Tempju, fil-gallerija ta' Dresden, il-Ġermanja
 Preżentazzjoni fit-Tempju, f'Berlin, il-Ġermanja
 L-Għoti ta' Wieħed fuq Għaxra, fil-Mużew tal-Istorja Jugoslava f'Belgrad, is-Serbja
 Tobija mal-Anġlu, f'Braunschweig, il-Ġermanja
 Mara f'Adulterju, f'Amsterdam, in-Netherlands
 Anna tippreżenta lil Binha lill-Qassis Għoli, fil-Louvre, Pariġi, Franza
 Epifanija, f'Torino, l-Italja
 Ċirkonċiżjoni, f'Kassel, il-Ġermanja
 Dehra ta' mara quddiem mera tilbes ġiżirana biż-żibeġ, fi Vjenna, l-Awstrija
 Sportiv bil-Klieb tal-Kaċċa, fil-gallerija ta' Van der Hoop, Amsterdam, in-Netherlands
 Grupp ta' Tfal bil-Mogħoż fil-Hermitage, San Pietruburgu, ir-Russja
 Viżjoni ta' Cornelius iċ-Ċenturjun, fil-Mużew tal-Arti ta' Walters, l-Istati Uniti

 Referenzi 

Kategorija:Pitturi Olandiżi
Kategorija:Twieldu fl-1621
Kategorija:Mietu fl-1674
Kategorija:Disinjaturi